wannaphong/clean_thaiwikipedia huggingface dataset:
# ผักชีโรยหน้า (อัลบั้ม)
ผักชีโรยหน้า เป็นผลงานเพลงชุดที่ 2 ของสองพี่น้อง อัสนี-วสันต์ โดยเป็นผลงานที่สร้างทั้งความสำเร็จและชื่อเสียงให้กับสองพี่น้องอย่างเต็มที่ โดยมีเพลงดังอย่าง "ก็เคยสัญญา" ที่กลายเป็นกระแสทั่วบ้านทั่วเมืองในยุคนั้น โดยอัสนี เป็นผู้เขียนคำร้องเอง แต่ใช้นามปากกาว่า "สุนิสา ศารวรรณ"

และอัลบั้มชุดนี้ ยังเป็นจุดเริ่มต้นของ "เพลงซีรีส์" คือเพลงที่เป็นคนละเพลงกัน แต่มีเนื้อหาเหมือนเป็นเรื่องต่อกัน โดยเริ่มที่ชุดนี้ ในเพลง "บังอรเอาแต่นอน" และจะไปมีเนื้อหาต่อกันในเพลง "บังเอิญติดดิน" ในอัลบั้มต่อไป คือ "กระดี่ได้น้ำ"

นอกจากนี้ ในอัลบั้มชุดนี้ ยังมีนักดนตรีรับเชิญมากมายมาร่วมงานในการอัดเสียงชุดนี้

อัลบั้มชุดนี้ เป็นอัลบั้มเพียงชุดเดียวของ อัสนี-วสันต์ ที่ไม่มี สีส้ม เอี่ยมสรรพางค์ มาร่วมร้องคอรัส

รายชื่อเพลง   
 ลำดับ  เพลง  คำร้อง  ทำนอง  เรียบเรียง  เวลา  1.  ผักชีโรยหน้า  เขตต์อรัญ เลิศพิพัฒน์อัสนี โชติกุล  กฤษณ์ โชคทิพย์พัฒนา  กฤษณ์ โชคทิพย์พัฒนา  5.24 2.  ก็เคยสัญญา  สุนิสา ศารวรรณ  สุนิสา ศารวรรณ  สุนิสา ศารวรรณ  3.54 3.  เสี่ยวรำพึง  ยืนยง โอภากุล  อัสนี โชติกุล  อัสนี โชติกุล  5.16 4.  บังอรเอาแต่นอน  ประชา พงศ์สุพัฒน์  อัสนี โชติกุล  อัสนี โชติกุล  4.14 5.  สายล่อฟ้า  เขตต์อรัญ เลิศพิพัฒน์อัสนี โชติกุล   กฤษณ์ โชคทิพย์พัฒนา  กฤษณ์ โชคทิพยพัฒนา  4.00 6.  ให้มันเป็นไป  เขตต์อรัญ เลิศพิพัฒน์  อุกฤษฏ์ พลางกูร  อัสนี โชติกุล  3.30 7.  ทั้งทั้งที่รู้  นิติพงษ์ ห่อนาค  กฤษณ์ โชคทิพย์พัฒนา  กฤษณ์ โชคทิพย์พัฒนา  4.09 8.  หนึ่งมิตรชิดใกล้  วิมล จงวิไล  วิมล จงวิไล  อัสนี โชติกุล  3.15 9.  ขลุ่ยผิว  เขตต์อรัญ เลิศพิพัฒน์  จิรพรรณ อังศวานนท์  อนุวัฒน์ สืบสุวรรณ  4.21

ทีมงาน
 โปรดิวเซอร์, ร้องนำ, กีต้าร์ไฟฟ้า, กีต้าร์อะคูสติก, เบสกีต้าร์ – อัสนี โชติกุล
 โปรดิวเซอร์, ร้องนำ, กีต้าร์ไฟฟ้า, กีต้าร์อะคูสติก, เบสกีต้าร์ - วสันต์ โชติกุล 
 มิกซ์ดาวน์ – กฤษณ์ โชคทิพย์พัฒนา, จอมนรงค์ วรบุตร
 ซาวด์เอนจิเนียร์ – แกรี่ เอ็ดเวิร์ด
 ประสานเสียง – กฤษณ์ โชคทิพย์พัฒนา, กัลยารัตน์ วารณะวัฒน์, กีรติ พรหมสาขา ณ สกลนคร
 กีต้าร์อะคูสติก – ฮัคกี้ ไอเคิลมานน์ (เพลง ขลุ่ยผิว)
 เปียโน – อภิไชย เย็นพูนสุข, สุรสีห์ อิทธิกุล (เพลง ผักชีโรยหน้า)
 ซินธิไซเซอร์, สตริง – อภิไชย เย็นพูนสุข, อนุวัฒน์ สืบสุวรรณ (เพลง ขลุ่ยผิว)
 เบสกีต้าร์ – ไพฑูรย์ วาทยะกร (เพลง เสี่ยวรำพึง)
 ขลุ่ย – เทวัญ ทรัพย์แสนยากร (เพลง ขลุ่ยผิว)
 เพอร์คัสชั่น – มืด ไข่มุก (เพลง บังอรเอาแต่นอน)
 โปรแกรมกลอง-เอกมันต์ โพธิ์พันธุ์ทอง (Uncredit)
 กลองชุด เพลง สายล่อฟ้า-เอกมันต์ โพธิ์พันธุ์ทอง (Uncredit)
 ซีเควนเซอร์ โปรแกรมเมอร์ – กฤษณ์ โชคทิพย์พัฒนา
 สถานที่บันทึกเสียงและมิกซ์ดาวน์ – คาราบาว (เซ็นเตอร์สเตจ) สตูดิโอ - ก.พ.-มี.ค. 30
# โคอิโซระ
โคอิโซระ: เซ็ตสึไนโคอิโมโนงาตาริ ("ท้องนภาแห่งความรัก: เรื่องราวรักรันทด") หรือเรียกโดยย่อว่า โคอิโซระ เป็นชื่อนวนิยายแนวเรียนรู้เติบโตและวีรคติ ซึ่งมิกะ (Mika) เขียนขึ้นเมื่อปี 2548 โดยเริ่มเผยแพร่ทางเว็บไซต์ "มาโฮโนะไอแลนด์" (Mahō no iLand) ให้อ่านทางโทรศัพท์เคลื่อนที่ ต่อมา สำนักพิมพ์สตาตส์ (Starts Publications) จึงตีพิมพ์เป็นหนังสือสองเล่มจำหน่ายตั้งแต่เดือนตุลาคม 2549

ผู้เขียนอ้างว่า เนื้อหานิยายอิงชีวประวัติของตน นิยายเรื่องนี้ได้รับความนิยมเป็นอันมากภายในเวลาไม่ช้าจนเป็นปรากฏการณ์ทางวัฒนธรรม ต่อมา นิยายจึงได้รับการดัดแปลงเป็นมังงะ ตลอดจนภาพยนตร์ทั้งจอเงินและจอแก้ว สำหรับภาพยนตร์โทรทัศน์นั้นชื่อภาษาไทยว่า รักเรานิรันดร
# กลองตะโพน
กลองตะโพน คือ ตะโพนที่นำมาตีแบบกลองทัด กลองตะโพนใช้ตะโพน 2 ลูก เสียงสูงและเสียงต่ำแล้วนำมาตั้งขึ้นแบบกลองทัด ใช้ไม้ระนาดนวมเป็นไม้ตี ใช้เล่นในวงปี่พาทย์ดึกดำบรรพ์ นอกจากนี้ยังใช้แทนกลองทัดในวงปี่พาทย์ไม้นวมเมื่อบรรเลงภายในอาคาร เพื่อไม่ให้เสียงดังเกินไป
# อะแค็ปเปล่า เซเว่น
อะแค็ปเปล่า เซเว่น (Acappella 7) เป็นกลุ่มนักร้องประสานเสียงใน อาร์เอส เดิมมีสมาชิกทั้งหมด 7 คน แต่ลาออกจากวงก่อนเข้าอาร์เอสไป 2 คน จึงเหลือสมาชิกเพียง 5 คน และพวกเขาได้ออกอัลบั้มกับอาร์เอสไว้หลายชุดก่อนจะแยกย้ายไปทำงานเบื้องหลัง
# เอสวีที 2
เอสวีที 2 คือสถานีโทรทัศน์ของประเทศสวีเดน เป็นสถานีของเอสวีที ออกอากาศตั้งแต่ 16.00 นาฬิกา ถึง 1.00 นาฬิกา ตามเวลาของประเทศสวีเดน
# ฤทธิจักร
ฤทธิจักร มวยไทยอหังการ เป็นนวนิยายเกี่ยวกับมวยไทยที่เข้มข้นตัวเอกเป็นเด็กหนุ่มที่ฝึกฝนมวยไทยมาตั้งแต่เด็ก จนกลายเป็นนักมวยไทยที่เก่งที่สุดจนมีฉายาว่า นักมวยอหังการ ตัวละครหลักของเรื่องมีชีวิตชีวา แฝงปรัชญาชีวิต ผู้เขียนแต่งให้ ตัวพระเอกคือ ฤทธิจักร (หรือจักร)มีพัฒนาการไปตามเวลา ในวัยเด็กจักร เป็นเด็กที่สนุกสนานร่าเริง ลักษณะความคิด นิสัยต่างไปจากเด็กทั่วไป รวมทั้งความแข็งแรงของร่างกายซึ่งทำให้กลายเป็นผู้สืบทอดวิชามวยไทยจากครูเฒ่าผู้สอนวิชามวยไทยกับจักร

ด้วยความเป็นอัจฉริยะในการต่อสู้ทำให้จักรในวัยหนุ่มมีความหยิ่งผยองในฝีมือ จนลืมถึงคำว่า คุณธรรมน้ำใจ จนในที่สุดจักรก็ได้เรียนรู้บทเรียนสำคัญเมื่อสูญเสียแก้ว หญิงคนรัก และยังพ่ายแพ้แก่เรโกะเด็กสาวจากญี่ปุ่น วิธีการต่อสู้ไม่เพียงแต่ความแข็งแรงของร่างกาย ความสูงล้ำของวิชาต่อสู้ แต่ยังวัดกันที่ความแกร่งของจิตใจ จักรได้เรียนรู้บทเรียนนี้

 ตัวละครสำคัญ 
 สิงห์ดำ  เป็นนักมวยฝีมือดี ถือเป็นคู่แข่งตัวฉกาจ ซึ่งจักรสามารถชนะได้สองครั้ง 
 แก้ว น้องสาวของสิงห์ดำ มีฝีมือเชิงมวยพอตัว 
 เอก นักมวยไทยค่ายเดียวกับจักร ถือเป็นลูกน้องคนสำคัญของพระเอก
 เรโกะ นักสู้หญิงจากญี่ปุ่น มีเป้าหมายเพื่อจัดการนักสู้ไทย เรโกะวางแผนกำจัดจักรแต่แก้วได้เข้ามาช่วยจึงตายแทนชายคนรัก

 วิชาการต่อสู้ 
มวยไทยสงคราม  เป็นเชิงมวยไทยที่ใช้ในสนามรบ ที่เน้นการทำร้ายจุดตายของศัตรู เป็นมวยสายแข็งแกร่งที่สุดที่ใช้ฆ่าคน มวยไทยสงครามจะเลือกผู้สิบทอดที่เป็นชายเท่านั้นและสืบทอดให้กับบุคคลเพียงคนเดียว ซึ่งฤทธิจักรเป็นผู้ได้รับการสืบทอดและด้วยพรสววรค์เขาจึงเรียนรู้ฝึกฝนจนสำเร็จมวยไทยสงครามขั้นสุดยอด หลังจากนั้นฤทธิจักรก็สามารถเอาชนะสิงห์ดำล้างตาได้สำเร็จ
ไอคิโด้สังหาร  เป็นมวยอ่อนที่เป็นคู่ปรับกับมวยแข็งแบบมวยไทย แต่ตรงข้ามไอคิโด้สังหารจะสืบทอดให้เฉพาะสตรีในตระกูลทานากะเท่านั้น ซึ่งเรโกะ ทานากะคือผู้สืบทอดไอคิโด้สังหารและเดินมาเมืองไทยเพื่อประลองกับผู้สืบทอดมวยไทยสงคราม 

 มวยไทยสงคราม ปะทะ ไอคิโด้สังหาร
# แซนด์-แบงค์
แซนด์ - แบงค์  เป็นนักร้องดูโอชายแห่งยุค 90s ภายใต้สังกัดอาร์เอส โปรโมชั่น เจ้าของเพลงฮิต "อะไร...ว้า"

 ประวัติ 
แซนด์-พิศุทธิ์ และ แบงก์-พิเศษ นิธิไพศาลกุล เป็นอดีตนักร้องดูโอพี่น้อง อยู่ในสังกัดอาร์เอส โปรโมชั่น เคยออกอัลบั้มเพลงชื่อ SAND - BANK เพียงชุดเดียว เมื่อปี พ.ศ. 2542 หลังจากนั้น ทั้งสองก็ออกจากวงการ เพื่อไปศึกษาต่อ และปัจจุบัน ต่างคนก็แยกไปทำธุรกิจส่วนตัว

ในปี พ.ศ. 2545 แบงค์ นักร้องในวง ได้มีผลงานเพลงกับทางค่ายแกรมมี่ โดยใช้ชื่อวง "Tri-Ad (ไทร แอด)" มีสมาชิกทั้งหมด 3 คนคือ อัครินทร์ ฉายแก้วสกุลชัย (หรือ อาร์ต KPN), เขมณัฐฏ์ เธียรธนานนันต์ (ซัน) และ พิเศษ นิธิไพศาลกุล (แบงค์) แต่ไม่ได้ออกอัลบั้มเต็ม โดยมีเพลงเปิดตัวคือเพลง "Girlfriend (เกิร์ลเฟรนด์)"

ทั้งนี้ แซนด์และแบงค์ เป็นพี่ชายร่วมบิดา-มารดา กับนักร้องดูโอพี่น้อง อีกคู่หนึ่งคือ กอล์ฟ-ไมค์ (พิชญะ และพิรัชต์ นิธิไพศาลกุล)5 พี่น้อง ตระกูลนิธิไพศาลกุล

 สมาชิก 
ชื่อ-นามสกุลชื่อเล่นเชื้อชาติตำแหน่งในวงวันเกิดพิศุทธิ์ นิธิไพศาลกุล แซนด์ไทยร้องนำ ร้องหลักพิเศษ นิธิไพศาลกุล แบงค์ไทยร้องนำ ร้องหลัก 

 ผลงานเพลง 
 สตูดิโออัลบั้ม 
ปีปกอัลบั้มชื่ออัลบั้มรายชื่อเพลง 2542 100px SAND & BANK
 วางจำหน่าย: 1 มกราคม พ.ศ. 2542
 สังกัด: อาร์เอส
 รูปแบบ: ซีดี, เทป อะไร...ว้า
 ซึ้ง
 เจ็บจังเลย
 บอกรัก
 ชินจัง
 ขาดเธอไม่ได้
 จิ้งจอก
 หว่อ..อ้าย..หนี่ (ฉันรักเธอ)
 ไม่แข็งแรงพอ
 ไม่เข้าใจ (มั้ง)

 เพลงพิเศษ 
 อัลบั้ม "RS.Star Party Jam" (2542) 
 เพลง ฝันสีขาว ร่วมกับ อาร์ม ศิริโรจน์ ศิริเจริญ, บาซู

 (แบงค์-พิเศษ นิธิไพศาลกุล) มีผลงานเพลงภายใต้ชื่อวง "Tri-Ad (ทรัย แอด)" สังกัดแกรมมี่
 เพลง Girlfriend
 เพลง หมื่นคำตอกย้ำ

 ผลงานอื่น ๆ 
 มิวสิกวิดีโอ 
 (แซนด์-แบงค์) เพลง "อะไร...ว้า"
 (แซนด์-แบงค์) เพลง "เจ็บจังเลย"
 (แซนด์-แบงค์) เพลง "ซึ้ง"
 (แซนด์-แบงค์) เพลง "บอกรัก"
 (แบงค์) แสดงมิวสิกวิดีโอเพลง "เจ็บนะ" ของ นาตาลี-แจ๊สกี้
 (แบงค์) แสดงมิวสิกวิดีโอเพลง "Love Love" ของ โฟร์-มด

 นิตยสาร 
 เธอกับฉัน
 I LIKE
 The Boy ฯลฯ
# มหานคร (รายการโทรทัศน์)
มหานคร เป็นรายการโทรทัศน์ประเภทวาไรตี้โชว์ พร้อมสาระความรู้และสร้างสรรค์สังคม ที่รวบรวมเรื่องราวมากมายหลากหลายรสชาติ หลากหลายแง่มุม พร้อมพรั่งด้วยอรรถรสแห่งวิถีชีวิต สังคม และวัฒนธรรม ของทุกมหานครในโลกไม่ว่าจะเป็นใจกลางเมืองใหญ่ เมืองมหาอำนาจ เมืองที่เจริญแล้ว เมืองที่กำลังพัฒนา ชานเมือง หรือแม้แต่ในตรอกซอกซอย พร้อมที่จะอวดสายตาให้ทุกคนได้สัมผัส ผลิตรายการโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) ร่วมกับ บริษัท มีเดีย ออฟ มีเดียส์ จำกัด (มหาชน) โดยออกอากาศครั้งแรกเมื่อวันที่ 2 มกราคม พ.ศ. 2550 จนถึงครั้งสุดท้ายเมื่อวันที่ 31 กรกฎาคม พ.ศ. 2550 ทุกวันอังคารเวลา 22.30 – 00.30 น. ทางสถานีโทรทัศน์สีกองทัพบกช่อง 7 ปัจจุบันยุติการแพร่ภาพออกอากาศแล้ว 

 รูปแบบของรายการ 
รายละเอียดของรายการแบ่งออกเป็นช่วงต่าง ๆ ดังนี้

 สามัคคีมหานคร 
เป็นช่วงของการพูดคุย สนทนา ในรูปแบบของการคุยเป็นทีมในเนื้อหาที่เป็นที่สนใจของประชาชน ไม่ว่าจะเป็นละครยอดฮิต นักฟุตบอลดัง นักร้องลูกทุ่ง พร้อมการแสดงสุดพิเศษจากทีมแขกรับเชิญ
 เดียววาไรตี้ 
เป็นช่วงที่ ด.ช. พัทธดนย์ เกลี้ยงจันทร์ (น้องเดียว) ที่มีฉายาว่า "เด็กมหัศจรรย์" จากรายการ เกมทศกัณฐ์เด็ก จะมานำเสนอสารพัดเรื่องราวสนุกสนานกับ เพ็ชรทาย วงษ์คำเหลา (หม่ำ จ๊กมก) และ ธงชัย ประสงค์สันติ
 มหานครค้นหา 
ทางรายการจะทำการออกสืบค้นเรื่องราวทุกอย่างที่น่าสนใจ โดยพบกับความพิศวงและความน่าสนใจของมหานครต่าง ๆ ของไทย และสุดยอดสถิติแห่งมหานคร ทั้งนี้เรื่องที่ได้รับความสนใจมากที่สุดในรายการ จะมีถ้วยรางวัลของผู้ว่ามหานครมอบให้เป็น "มหานครมหานิยม" อีกด้วย
 สัมผัสมหานครทั่วโลกผ่านดาวเทียม 
ทางรายการจะนำเสนอวิถีชีวิตของผู้คนในเมืองหลวงต่าง ๆ ทุกประเทศทั่วโลก รวมทั้งสัมผัสวิถีชีวิตของคนไทยในต่างแดน พร้อมเปิดโอกาสให้ญาติพี่น้องได้พบกันผ่านดาวเทียมยิงตรงจากอเมริกา ถึงทุกจังหวัดในประเทศไทย
 เกร็ดที่สุดแห่งเรื่องราวของมหานคร 
ทางรายการจะนำเสนอเรื่องราวที่เป็นที่สุดในประเทศในด้านข้อมูลสถิติ หรือเรื่องราวแปลกประหลาด ที่เกิดขึ้นในประเทศไทยให้ได้รับชม
 มหานครของปลอม 
ทางรายการจะให้มาท้าพิสูจน์ของปลอม ด้วยฝีมือ "เซียนของปลอม" ที่ได้รับเชิญมาร่วมรายการ ถ้าทำการพิสูจน์ได้ถูกต้องจะได้ของรางวัลกลับไป
 มหานครสงสัย 
ทางรายการจะนำเสนอประเด็นและคลี่คลายเกี่ยวกับข้อสงสัยต่าง ๆ ที่มีอยู่ทั่วไปในโลก
# Penaeidae
Penaeidae เป็นวงศ์ของครัสเตเชียนจำพวกกุ้ง จัดอยู่ในจำพวกกุ้งขนาดกลาง หรือภาษาอังกฤษเรียกว่า Prawn แบ่งออกได้เป็น 2 จำพวก คือพีเนียด และเคย พีเนียดมีมากมาย ตัวอย่างเช่น กุ้งแชบ๊วย

จำแนกกุ้งในวงศ์ Penaeidae ได้ 43 สกุล มี 23 สกุลที่สูญพันธุ์ไปแล้ว (สัญลักษณ์ †):

† Albertoppelia Schweigert & Garassino, 2004
† Ambilobeia Garassino & Pasini, 2002
† Antrimpos Münster, 1839
Artemesia Bate, 1888
Atypopenaeus Alcock, 1905
† Bombur Münster, 1839
† Bylgia Münster, 1839
† Carinacaris Garassino, 1994
† Cretapenaeus Garassino, Pasini & Dutheil, 2006
† Drobna Münster, 1839
† Dusa Münster, 1839
Farfantepenaeus Burukovsky, 1997
Fenneropenaeus Pérez Farfante, 1969
Funchalia Johnson, 1868
† Hakelocaris Garassino, 1994
Heteropenaeus De Man, 1896
† Ifasya Garassino & Teruzzi, 1995
† Koelga Münster, 1839
† Libanocaris Garassino, 1994
Litopenaeus Pérez Farfante, 1969
† Longichela Garassino & Teruzzi, 1993
† Longitergite Garassino & Teruzzi, 1996
† Macropenaeus Garassino, 1994
Macropetasma Stebbing, 1914
Marsupenaeus Tirmizi, 1971
Megokris Pérez Farfante & Kensley, 1997
Melicertus Rafinesque, 1814
Metapenaeopsis Bouvier, 1905
Metapenaeus Wood-Mason & Alcock, 1891
† Microchela Garassino, 1994
† Micropenaeus Bravi & Garassino, 1998
Parapenaeopsis Alcock, 1901
Parapenaeus Smith, 1885
Pelagopenaeus Pérez Farfante & Kensley, 1997
Penaeopsis Bate, 1881 (กุ้งตะเข็บ)
Penaeus Fabricius, 1798
Protrachypene Burkenroad, 1934
† Pseudobombur Secretan, 1975
† Pseudodusa Schweigert & Garassino, 2004
† Rauna Münster, 1839
† Rhodanicaris Van Straelen, 1924
Rimapenaeus Pérez Farfante & Kensley, 1997
† Satyrocaris Garassino & Teruzzi, 1993
Tanypenaeus Pérez Farfante, 1972
Trachypenaeopsis Burkenroad, 1934
Trachypenaeus Alcock, 1901
Trachysalambria Burkenroad, 1934
Xiphopenaeus Smith, 1869
# เลออโคออน
เลออโคออน (, ;    ,) เป็นบุคคลในประมวลเรื่องปรัมปรากรีกกับโรมันและใน Epic Cycle เลออโคออนเป็นนักบวชโทรจัน แต่กลับไปละเมิดกฎอาจจะด้วยการแต่งงานและมีลูกAccording to Hyginus หรืออาจจะโดยการปฏิบัติตัวในทางที่ไม่เหมาะสมโดยการไปสมสู่กับภรรยาต่อหน้ารูปเคารพในวัดAccording to Servius. บทบาทของเลออโคออนในตำนานสงครามเมืองทรอยคือไปพยายามเตือนฝ่ายทรอยไม่ให้รับม้าโทรจันจากฝ่ายกรีกQuintus Smyrnaeus X.420f (Text on-line). ซึ่งทำความพิโรธให้แก่เทพเจ้าผู้ส่งงูทะเลสองตัวจากเกาะเทเนดอสมาเข่นฆ่าAeneid 2. 199-227.

ครอบครัว
เลออโคออนได้รับการระบุว่าเป็นบุตรแห่งอะโคทีส อันเทนอร์ หรือโพไซดอน หรือบุตรของ Priam กับ Hecuba
เขามีลูกชายสองคน

หมายเหตุ
# ทางข้ามสัตว์ป่า
thumb|ทางข้ามสัตว์ป่า ลอดใต้ถนน
ทางข้ามสัตว์ป่า เป็นทางเชื่อมต่อถิ่นที่อยู่ของสัตว์ป่า ช่วยให้สัตว์ป่าสามารถข้ามถนนได้อย่างปลอดภัย ทางข้ามดังกล่าวอาจเป็นสะพานข้าม อุโมงค์ลอด ท่อ หรือบันไดปลา
ทางข้ามสัตว์ป่าเป็นทางหนึ่งในการอนุรักษ์ถิ่นที่อยู่ของสัตว์ป่า โดยการเชื่อมถิ่นที่อยู่ของสัตว์ป่าที่เคยถูกตัดขาดด้วยทางหลวง นอกจากนี้ยังช่วยลดอุบัติเหตุรถกับสัตว์ชนกัน

การศึกษาหนึ่งประเมินว่าการมีทางข้ามดังกล่าวเพิ่มขึ้นในโครงการสร้างทางหลวง จะมีค่าใช้จ่ายเพิ่มขึ้นเพียง 7-8% 

สำนักขนส่งเวอร์จิเนียทำการวิจัยที่ทางข้ามสัตว์ป่าต่างๆ ในเวอร์จิเนียเป็นเวลาหนึ่งปี พบว่าหากสัตว์ป่าใช้ทางข้ามแม้เพียงเล็กน้อย (ราว 2.6 ครั้งต่อปี) มูลค่าของทรัพย์สินที่ป้องกันความเสียหายได้ก็จะเกินค่าก่อสร้างแล้ว
# ร้านไม้เลื้อย
__NOTOC__

thumb|260px |ร้านไม้เลื้อยบนเนินต่างระดับที่เซตตีโมวิตโตเนในบริเวณแคว้นพีดมอนต์ในประเทศอิตาลี
thumb|upright|260px|ร้านไม้เลื้อยเป็นอุโมงค์
ร้านไม้เลื้อย  เป็นสิ่งก่อสร้างประดับสวน (garden feature) ที่มีลักษณะเป็นซุ้มเหนือทางเดินหรือบริเวณที่นั่งพักผ่อน ที่สร้างขึ้นเพื่อใช้เป็นร่มเงา ตัวสิ่งก่อสร้างประกอบด้วยเสาและโครงหลังคาโปร่งหรือแผงตาตาราง (lattice) เพื่อให้ไม้สามารถเลื้อยได้หรือช่วยรักษารูปทรงของไม้เลื้อยตามทรงหรือโครงสร้างที่ต้องการ ร้านไม้เลื้อยเป็นศาลาสวนประเภทหนึ่ง หรืออาจจะเป็นส่วนที่สร้างติดกับสิ่งก่อสร้างอื่น 

คำว่า "pergula" มาจากภาษาละตินที่หมายถึงชายคาที่ยื่นออกไปพจนานุกรมภาษาอังกฤษ ฉบับออกซฟอร์ด'', s.v. "pergola;" Dictionary.com, "pergola". คำนี้นำเข้ามาใช้ในภาษาอังกฤษจากภาษาอิตาลีเป็นครั้งแรกในปี ค.ศ. 1645 โดยจอห์น เอเวลินที่สำนักสงฆ์ตรีนีตาเดย์มอนตี (Trinità dei Monti) ในกรุงโรมDiary and Correspondence of John Evelyn, F.R.S, 22 February 1645. และใช้ในอังกฤษในปี ค.ศ. 1654 ในหมู่ของเอิร์ลแห่เพมโบรค เมื่อเอเวลินดูการไล่กระต่ายโดยสุนัขเกรฮาวนด์ใน "ร้านไม้เลื้อย" ที่สร้างเพื่อการนี้โดยเฉพาะDiary and Correspondence of John Evelyn, F.R.S, 20 July 1654.

ร้านไม้เลื้อยเกี่ยวข้องกับศาลา ที่อาจจะเป็นส่วนที่ต่อออกไปจากประตูสิ่งก่อสร้างออกไปยังสวน หรืออาจจะเป็นสิ่งก่อสร้างที่เป็นอิสระที่ให้ร่มเงาตามทางเดิน

ร้านไม้เลื้อยในปัจจุบันมักจะเป็นสิ่งก่อสร้างที่ถาวรกว่า "อุโมงค์ไม้เลื้อย" หรือ "อุโมงค์เขียว" ของสวนในปลายยุคกลางหรือต้นสมัยฟื้นฟูศิลปวิทยาที่ใช้การดัดยอดที่ออกใหม่ของไม้ที่ดัดง่าย เช่น หลิวหรือเฮเซิลให้เป็นซุ้มโค้งเป็นระยะ ๆ และสานกันเพื่อให้ไม้เลื้อยได้ และทำเป็นทางเดินที่ให้ร่มเงาและเป็นที่หลบจากความร้อนจากแดดในหน้าร้อน หรืออาจจะพอใช้หลบฝนได้บ้าง คฤหาสน์ลาเปตรายาของตระกูลเมดีชีใช้ร้านไม้เลื้อยที่ในที่สุดก็กลายมาเป็นศาลาสวน 

เมื่อการตกแต่งสวนในคริสต์ศตวรรษที่ 18 และ 19 หันมานิยมการจัดสวนแบบธรรมชาติ ร้านไม้เลื้อยก็หมดความนิยมลงไปเพราะถือว่าเป็นสิ่งประดิษฐ์ การก่อสร้างร้านไม้เลื้อยในปัจจุบันมักจะทำด้วยไม้มากกว่าที่จะทำด้วยอิฐซึ่งทำให้ค่าใช้จ่ายในการก่อสร้างลดน้อยลง และเป็นการช่วยทำให้ร้านไม้เลื้อยเป็นที่แพร่หลายมากยิ่งขึ้นด้วย โดยทั่วไปร้านไม้เลื้อยอาจจะสร้างจากไม้ที่ทนแดดทนฝนเช่นไม้ซีดาร์แดงหรือไม้เรดวูด บางครั้งก็จะทาสีขาวหรือปล่อยให้เป็นสีเนื้อไม้ตามธรรมชาติ
# ริชาร์ดแห่งโคนิสเบิร์ก เอิร์ลแห่งเคมบริดจ์ที่ 3
ริชาร์ดแห่งโคนิสเบิร์ก เอิร์ลแห่งเคมบริดจ์ที่ 3 (ราว ค.ศ. 1375 - 5 สิงหาคม ค.ศ. 1415) ริชาร์ดแห่งโคนิสเบิร์กเป็นขุนนางชาวอังกฤษผู้มีบทบาทในการก่อการการคบคิดเซาท์แธมป์ตัน (Southampton Plot) ในระหว่างสงครามดอกกุหลาบWarsoftheroses.com, Wars of the Roses 

ริชาร์ดเป็นบุตรคนเล็กของเอ็ดมันด์แห่งแลงลีย์ ดยุคแห่งยอร์คที่ 1 และอินแฟนตาอิสซาเบลลาแห่งคาสตีล และเป็นหลานของสมเด็จพระเจ้าเอ็ดเวิร์ดที่ 3 แห่งอังกฤษและ and ฟิลลิปปาแห่งเอโนลต์ และเป็นหลานตาของปีเตอร์แห่งคาสตีลและมาเรียเดอพาดิลลาPeggy K. Liss, "Isabel the Queen," New York: Oxford University Press, 1992, p. 165; James Reston, Jr. "Dogs of God," New York:  Doubleday, p. 18. ริชาร์ดเกิดที่ปราสาทโคนิสเบิร์กในยอร์คเชอร์และได้เป็นเอิร์ลแห่งเคมบริดจ์ต่อจากพี่ชายในปี ค.ศ. 1414

ริชาร์ดถูกประหารชีวิตเพราะเป็นผู้มีบทบาทในการก่อการการคบคิดเซาท์แธมป์ตันในการต่อต้านสมเด็จพระเจ้าเฮนรีที่ 5 แห่งอังกฤษ
# อะแพชี เวฟ
อะแพชี เวฟ  หรือชื่อเดิม กูเกิล เวฟ  เป็นโครงการของกูเกิลที่ประกาศในงาน กูเกิลไอ/โอ เมื่อวันที่ 28 พฤษภาคม พ.ศ. 2552 กูเกิล เวฟ มีลักษณะเป็นเว็บแอปพลิเคชัน ที่ถูกออกแบบมาใช้งานเมสเซนเจอร์ และเครือข่ายสังคม ในวันที่ 4 สิงหาคม พ.ศ. 2553 กูเกิลได้ประกาศหยุดพัฒนากูเกิลเวฟ โดยจะยังคงเปิดใช้งานจนกระทั่งสิ้นปีUpdate on Google Wave

 โพรโทคอล และ เอพีไอ 
กูเกิลได้ประกาศว่าเวฟจะใช้บริการในลักษณะของมาตรฐานเปิด ที่เป็นโพรโทคอลเปิด โดยจะมีให้บริการเอพีไอ สำหรับในการเขียนส่วนขยายสำหรับไคลเอนต์และเซิร์ฟเวอร์
# ดับเบิลยูดับเบิลยูอี แบคแลช
แบคแลช  เป็นรายการแบบเพย์-เพอร์-วิว ของ WWE เริ่มต้นในปี พ.ศ. 2542 ถึง พ.ศ. 2552 ซึ่งจัดหลังเรสเซิลเมเนีย 3 สัปดาห์ โดยส่วนใหญ่คู่เอกของศึกนี้จะคลายกับศึกเรสเซิลเมเนีย โดยแต่เดิมนั้นจัดเป็นรายการเฮาส์โชว์ ในชื่อ แบคแลช:อินยัวร์เฮาส์  ต่อมาเมื่อปี 2000 จึงเปลี่ยนมาเป็น รายการเพย์-เพอร์-วิว แบบปกติ 

ในปี พ.ศ. 2559 รายการนี้ได้กลับมาอีกครั้งโดยเป็นศึกใหญ่ของสแมคดาวน์

วันที่และสถานที่ของแบคแลช
ศึกในฝั่งรอว์ศึกในฝั่งสแมคดาวน์

#รายการวันที่จัดเมืองที่จัดสถานที่จัดเมนอีเวนท์ (คู่เอก)
# โว้ก
คำสำคัญ "โว้ก"  สามารถหมายถึง

 โว้ก (นิตยสาร)
 โว้ก (เพลงของอะยุมิ ฮะมะซะกิ)
# ไอบาเนซ
thumb
ไอบาเนซ  เป็นบริษัทผู้ผลิตเครื่องดนตรีสัญชาติญี่ปุ่น โดยเฉพาะกีตาร์ ก่อตั้งโดย โฮชิโนะ กักกิ เมื่อ ค.ศ. 1957 มีฐานการผลิตอยู่ที่เมืองนะโงะยะ จังหวัดไอจิ

ในช่วงแรก  ไอบาเนซจะผลิตกีต้าร์ออกมาในรูปทรงที่ลอกเลียนแบบกีต้าร์ที่ได้รับความนิยมสูงๆ แต่ภายหลังได้มีการพัฒนาการออกแบบที่มีเอกลักษณ์ของตัวเองมากขึ้น โดยมีการผลิตกีต้าร์ Signature model ของนักกีต้าร์ที่มีชื่อเสียง เช่น  จอร์จ เบนสัน, แพท เมทินี, โจ แซทริอานี, สตีฟ ไว, พอล กิลเบิร์ต

กีต้าร์ในตระกูลไอบาเนซ มีราคาที่ค่อนข้างกว้าง ตั้งแต่ถูกมากไปจนถึงแพงสุดๆ โดยใช้ชื่อ Ibanez เหมือนกันหมด ไม่มีการแบ่งแบรนด์ย่อยเหมือนบริษัทอื่น

แหล่งข้อมูลอื่น
 Official site
 Ibanez guitars and bass museum - Ibanez instruments database, resources, user reviews, pictures
 History of Hoshino Gakki Co., Ltd. 

อ
หมวดหมู่:บริษัทผู้ผลิตกีตาร์
หมวดหมู่:บริษัทที่ก่อตั้งในปี พ.ศ. 2500
หมวดหมู่:ผู้ผลิตเครื่องขยายเสียงกีตาร์
# น็อกเอาต์ฉบับมวยโลก
น็อกเอาต์ฉบับมวยโลก หรือชื่อที่นิยมเรียกสั้น ๆ ว่า มวยโลก เป็นนิตยสารประเภทรายสัปดาห์ เนื้อหาเกี่ยวกับมวยสากล ในเครือสยามสปอร์ตซินดิเคท วางจำหน่ายเป็นประจำทุกวันพุธ ปัจจุบันจำหน่ายราคาฉบับละ 18 บาท

นิตยสารมวยโลก วางจำหน่ายฉบับแรกเมื่อปี พ.ศ. 2534 โดยนำภาพของไมเคิล สปิ๊งค์มาขึ้นบนหน้าปกในหน้าปกในของนิตยสารมวยโลกที่จำหน่ายในปัจจุบัน (พ.ศ. 2555) ให้ข้อมูลว่านิตยสารมวยโลกวางจำหน่ายครั้งแรกเดือนกุมภาพันธ์ พ.ศ. 2534 ส่วนบรรณาธิการคนแรกคือ หม่อมราชวงศ์นริศ กฤดากร (นามปากกา: อาว์สังข์ ปัจจุบันเสียชีวิตแล้ว) ปัจจุบันมี สุพจน์ ชีรานนท์ (นามปากกา: ชายพจน์) เป็นบรรณาธิการ ร่วมด้วยคอลัมนิสต์ ได้แก่ ช้าง พีอาร์ (สัณหชัย ผลชีวิน), เสือเหลือง, สร้อย มั่งมี, บ็อกซิ่ง บอย เป็นต้น
# อีมนอสเอสตีนเอเลฟเทริอัน
อีมนอสเอสตีนเอเลฟเทริอัน  หรือ "เพลงสดุดีแด่เสรีภาพ" เป็นบทกวีประเภท "Hymn" (บทเพลงสรรเสริญหรือบทเพลงสดุดี) ความยาว 158 บท ซึ่งประพันธ์โดย ไดโอนิซิโอส โซโลมอส (Dionýsios Solomós) เมื่อ ค.ศ. 1823 นับเป็นบทกวีประเภท "Hymn" ที่มีความยาวมากที่สุดในโลก ทำนองประพันธ์โดย นิโคเลาส์ มันซารอส (Nikolaos Mantzaros) บทเพลงนี้ได้มีการรับรองเป็นเพลงชาติกรีซอย่างเป็นทางการเมื่อ ค.ศ. 1865 แต่ต่อมาได้มีการนำไปใช้เป็นเพลงชาติสาธารณรัฐไซปรัสด้วยอีกเพลงหนึ่ง

ตามรัฐธรรมนูญแห่งสาธารณรัฐไซปรัสระบุว่า เพลงชาติกรีซจะใช้บรรเลงเป็นเกียรติยศแก่ประธานาธิบดีชาวไซปรัสเชื้อสายกรีกหรือบุคคลอื่นซึ่งเป็นชาวไซปรัสเชื้อสายกรีก และใช้เพลงชาติตุรกีสำหรับรองประธานาธิบดีชาวไซปรัสเชื้อสายตุรกี อย่างไรก็ตาม ไซปรัสได้ยุติการใช้เพลงชาติตุรกีหลังจากชาวไซปรัสเชื้อสายตุรกีได้แบ่งแยกประเทศเป็นประเทศใหม่เมื่อ ค.ศ. 1963

อนึ่ง เพลง "อีมนอสเอสตีนเอเลฟเทริอัน" ยังมีสถานะเป็นเพลงเกียรติยศสำหรับพระมหากษัตริย์ (เพลงสรรเสริญพระบารมี) ของกษัตริย์แห่งกรีซนับตั้งแต่ ค.ศ. 1864 เป็นต้นมา

 ประวัติ 

 คำร้อง 
เนื้อร้องที่ประพันธ์ขึ้นนั้น ได้รับแรงบันดาลใจจากสงครามประกาศอิสรภาพกรีซ ที่ชาวกรีกต่อสู้เพื่อเอกราช ต่อต้านการปกครองของจักรวรรดิออตโตมัน

 <span style="color:#FFFFFF">ภาษากรีก <span style="color:#FFFFFF">สัทอักษรสากล <span style="color:#FFFFFF">ปริวรรตเป็นอักษรโรมัน <span style="color:#FFFFFF">คำแปลข้าพเจ้าสำนึกถึงท่านเสมอ
จากคมดาบอันน่าเกรงขาม
ข้าพเจ้าสำนึกถึงท่านเสมอจากโฉมหน้า
ซึ่งสำรวจผืนปฐพีด้วยพละกำลัง

จงตื่นขึ้นจากอัฐิธาตุอันศักดิ์สิทธิ์
ของชาวกรีกทั้งหลาย
𝄆 และจงเริ่มกู่ร้องอย่างอาจหาญ
จงเจริญเถิด เสรีภาพจงเจริญ! 𝄇

ภายในนั้นท่านได้อาศัยอยู่
ด้วยความขื่นขมและความเงียบเหงา
เพื่อรอเสียงอะไรบางอย่าง
ที่จะบอกให้ท่านกลับมา

กาลเวลาก็ผ่านไปเรื่อย ๆ
ทุกอย่างนั้นก็คงยังเงียบอยู่
𝄆 เพราะเงาเหล่าทรราชทั้งหลาย
ได้กดขี่และข่มขู่พวกเขา 𝄇

โอ้ ! ท่านผู้โชคร้ายเอย
ท่านมีสิ่งปลอบใจแค่สิ่งเดียว
คือ อดีตอันรุ่งโรจน์
และท่านก็ร่ำไห้เมื่อนึกถึงมัน

นานมาแล้วที่เฝ้ารอ
เสียงเรียกอันกล้าหาญแห่งอิสรภาพ
𝄆 แล้วท่านก็พนมมือขึ้นมา
ท่ามกลางความสิ้นหวังนั้น 𝄇

แล้วท่านตะโกนออกมา : เมื่อใดกัน?
ที่ข้าจะสามารถเงยหน้าบนแผ่นดินร้างนี้ได้
คำตอบที่ได้มานั้นก็เหมือนเดิม
คือเสียงคร่ำครวญ โซ่ตรวนทั้งหลาย

แล้วดวงตาของเจ้าก็มองขึ้นไป
ซึ่งเต็มไปด้วยหยดน้ำตา
𝄆 และบนเสื้อของท่านก็โผล่รอยคราบเลือด
จากหฤทัยของชนชาวกรีกทั้งปวง 𝄇

 หมายเหตุ
# ยามาฮ่า
ยามาฮ่า คอร์ปอร์เรชัน  หรือ ยามาฮ่า (YAMAHA) เป็นบริษัทจากญี่ปุ่น สำนักงานใหญ่ตั้งอยู่ที่จังหวัดชิซูโอกะ ผลิตสินค้าหลายอย่าง ได้แก่เครื่องดนตรี เช่น กีต้าร์ เบส คีย์บอร์ด เครื่องเสียง เครื่องจักร เช่น มอเตอร์ไซค์ และเครื่องยนต์เรือ รวมถึง หุ่นยนต์อุตสาหกรรม

ยามาฮ่าก่อตั้งใน ค.ศ. 1887 โดยเริ่มจากการผลิตเปียโน และรี้ดออร์แกน ต่อมาช่วงหลังสงครามโลกครั้งที่สองจึงได้ก่อตั้งบริษัทย่อยชื่อ ยามาฮ่า มอเตอร์ เพื่อผลิตและจำหน่ายรถจักรยานยนต์  ปัจจุบันเครื่องหมายการค้าของบริษัทยังบ่งบอกถึงจุดกำเนิด ว่ามาจากการเป็นผู้ผลิตเครื่องดนตรี คือเป็นรูปส้อมเสียง 3 ชิ้น ไขว้กันอยู่ 

ยามาฮ่ามีความสัมพันธ์ใกล้ชิดกับโตโยต้า โดยการถือหุ้นบางส่วนไขว้กันของโตโยต้า มอเตอร์, ยามาฮ่าคอร์ปอร์เรชั่น และยามาฮ่า มอเตอร์ และมีความร่วมมือในส่วนการออกแบบวิจัยและพัฒนา และกิจกรรมการตลาด
# สถานีรถไฟท่านาแล้ง
สถานีรถไฟท่านาแล้ง  เป็นสถานีรถไฟของทางรถไฟสายหนองคาย–เวียงจันทน์ ตั้งอยู่บ้านดงโพสี หาดทรายฟอง นครหลวงเวียงจันทน์ ประเทศลาวสถานีรถไฟท่านาแล้ง  ถือเป็นสถานีรถไฟแห่งแรกในประเทศลาว

สถานีรถไฟท่านาแล้งมีจำนวนย่านทางรถไฟ 3 ทาง เป็นทางหลัก 1 ทาง ทางหลีก 2 ทาง ทางติดชานชาลา 2 ทาง ซึ่งสถานีรถไฟท่านาแล้ง อยู่ห่างจากสถานีรถไฟกรุงเทพเป็นระยะทาง 627.25 กิโลเมตร และตั้งอยู่ห่างจากจุดกึ่งกลางของสะพานมิตรภาพ ไทย-ลาว แห่งที่ 1 เป็นระยะทาง 3.50 กิโลเมตร สร้างขึ้นตามแผนพัฒนาเศรษฐกิจระหว่างประเทศของไทย-ลาว เพื่อใช้ในการขนส่งสินค้า และผู้โดยสารที่จะเดินทางเข้าออก

สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปทรงเป็นประธานในพิธีเปิดการเดินรถไฟระหว่างไทย-ลาว เป็นครั้งแรกเมื่อวันที่ 5 มีนาคม พ.ศ. 2552สมเด็จพระเทพฯเสด็จเปิดรถไฟสายประวัติศาสตร์ ไทย-ลาว 

ปัจจุบันสามารถเดินรถถึงสถานีรถไฟเวียงจันทน์ (คำสะหวาด)  ซึ่งเป็นสถานีสิ้นสุดของโครงการรถไฟไทย - ลาว ในวันที่ 19 กรกฎาคม 2567
# คฤหาสน์ฮาวเวิร์ด
คฤหาสน์ฮาวเวิร์ด หรือ ปราสาทฮาวเวิร์ด  เป็นคฤหาสน์ที่ตั้งอยู่ในเทศมณฑลนอร์ทยอร์กเชอร์ในอังกฤษราว 24 กิโลเมตรเหนือเมืองยอร์ก “ปราสาทฮาวเวิร์ด” เป็นคฤหาสน์ส่วนบุคคลที่ใหญ่ที่สุดแห่งหนึ่งในอังกฤษที่ส่วนใหญ่สร้างระหว่างปี ค.ศ. 1699 ถึงปี ค.ศ. 1712 สำหรับชาลส์ ฮาวเวิร์ด เอิร์ลที่ 3 แห่งคาร์ไลล์ (Charles Howard, 3rd Earl of Carlisle) คฤหาสน์ออกแบบโดยเซอร์จอห์น แวนบรูห์Britannica online encyclopedia: Sir John Vanbrugh (British dramatist and architect) อันที่จริงแล้ว "ปราสาทฮาวเวิร์ด" ไม่ใช่ "ปราสาท" ที่แท้จริงตามความหมายของคำว่าปราสาทตามตัวหนังสือแต่เป็นสิ่งก่อสร้างที่เรียกว่า "คฤหาสน์ชนบท" ที่สร้างขึ้นหลังสมัยการก่อสร้างปราสาทราวคริสต์ศตวรรษที่ 16 และไม่มีจุดประสงค์ที่จะใช้ในทางการทหารแต่อย่างใด

ปราสาทฮาวเวิร์ดเป็นที่พำนักอาศัยส่วนหนึ่งของตระกูลฮาวเวิร์ดมาเป็นเวลากว่า 300 ปี และมาเป็นที่รู้จักกันโดยทั่วไปเมื่อใช้เป็น “คฤหาสน์ชนบทไบรด์สเฮด” ในการสร้างละครโทรทัศน์ที่สร้างจากบทละครที่เขียนอีฟลิน วอ (Evelyn Waugh) โดยเรื่อง "Brideshead Revisited" และในภาพยนตร์ชื่อเดียวกันที่สร้างสองปีต่อมา ในปัจจุบันปราสาทฮาวเวิร์ดเป็นส่วนหนึ่งของกลุ่มคฤหาสน์คุณค่าแห่งอังกฤษ
# ช็อง ยัก-ย็อง
ช็อง ยัก-ย็อง (ค.ศ. 1762–1836) เป็นนักปฐพีวิทยา ปราชญ์ และกวีชาวเกาหลี เขาเป็นหนึ่งในนักคิดที่ยิ่งใหญ่ที่สุดในช่วงปลายยุคโชซ็อน เขียนหนังสือที่มีอิทธิพลอย่างสูงเกี่ยวกับปรัชญา วิทยาศาสตร์ และทฤษฎีของรัฐบาล มีตำแหน่งที่สำคัญ และได้รับการยกย่องว่าเป็นกวี เขาเป็นคนสนิทของ พระเจ้าช็องโจ (ปกครอง 1776-1800)

ช็องเกิดเมื่อวันที่ 5 สิงหาคม ค.ศ. 1762 ในเมือง กวางจู จังหวัดคยองกี และเสียชีวิตในวันที่ 7 เมษายน พ.ศ. 2379 ที่นั่นด้วย  เขาถูกเนรเทศอยู่ในเทศมณฑลคังจิน จังหวัดช็อลลาใต้ 18 ปี ตั้งแต่ปี ค.ศ. 1801 ถึง ค.ศ. 1818 เนื่องจากเป็นสมาชิกของกลุ่ม ฝ่ายใต้ (นัมอิน) และเพราะความเชื่อคาทอลิกของพี่ชายของเขาด้วย ชาวคาทอลิกในเกาหลีบางครั้งอ้างว่าจองได้รับบัพติศมาด้วยชื่อยอห์น บัพติศมา แต่ไม่มีเอกสารหลักฐานยืนยันเรื่องนี้ เขามาจาก ตระกูลช็องแห่งนาจู